Tabivere raudteejaam

Tabivere raudteejaam on raudteejaam Tartu maakonnas Tartu vallas Tabiveres. See asub laiarööpmelise Tapa–Tartu raudtee ääres umbes 20 km kaugusel Tartu jaamast. Jaam jääb Kaarepere ja Kärkna raudteejaama vahele. Jaama lähistel avati 2020. aastal jalakäijate tunnel.

Tabiveres asus varem kaks madalat perrooni pikkusega 152 m ja 180 m. Üleminekul eurokõrgusel ooteplatvormidele ehitati Tabiverre üks teedevaheline perroon pikkusega 100 m. 2021. aasta seisuga peatub Tabiveres päevas 10 reisirongi liinil Tallinn–Tartu (ekspressrongid Tabiveres ei peatu).

 Raudteepeatus 
pisi|Edelaraudtee reisirong Tabivere jaamas, sügis 2008
Tabivere raudteejaam rajati Voldi küla juurde 1877. aastal ja kandis Arved Duvin. Lugusid raudteedest Eestimaal. Lk 96 kuni 1925. aastani nime VoldiRahva vastu. / Postimees, 19. august 1925. Lk 4. Jaam jäi avamisel Äksi kihelkonda Tabivere mõisa maadele.

Vabadussõjas toimus Tabivere (Voldi) raudteejaama ümbruses lahingutegevus, kus Eesti poolel osalesid soomusrongid ja kuperjanovlased. 13. jaanuaril 1919 vallutatud jaamas saadi sõjasaagiks ligi 60 punaväele kuulunud vagunit.Ago Pajur. Üllatav rünnak. Tartu vabastamine: kolmsada sõdalast tuhandete vastu. / Postimees, 14 jaanuar 1999Ülo Pärn. Julius Kuperjanov. / Kultuur ja Elu

1940. aastal asus raudteejaam Saadjärve vallas.https://www.etera.ee/zoom/42930/view?page=412

10. märtsi õhtul 1944 pommitasid raudteejaama vene lennukid. Hukkus jaamakorraldajaÜlo Pärn. Veaparandusi Jõgevamaa Kaitseliidu raamatus. lk. 84 / Kindel Tahe. Jõgeva Kaitseliidu Malev.

Kuni aastani 2001 eelnes Tabiverele Mullavere raudteepeatus ja järgnes Sootaga raudteepeatus.

 Jaamahoone 
pisi|vasakul|Tabivere jaamahoone
Tabivere jaamahoone valmis eriprojekti järgi 1877. aastalSissejuhatus Eesti raudteearhitektuuri pärandisse, lk 1.. Hoone erines oluliselt toonasest kroonuhistoritsistlikust tüüparhitektuurist. Vana-Vene traditsioonilist puitarhitektuuri meenutava ühekorruselise jaamahoone põhikorpusest eendusid kaks terava viiluga kõrget põikmahtu, mille vahel asus väiksema viiluga trepivarikatus.

Viimati müüdi rongipileteid vanas jaamahoones 1998. aastal.GALERII ⟩ Eesti Raudtee tahab lammutada muinsuskaitse huviorbiidis oleva Tabivere jaamahoone; Tartu Postimees, 31.01.2024

Aastaid seisis arhitektuuriliselt omanäoline ja säilitamist vääriv jaamahoone tühjalt ning oli halvas seisukorras.Tabivere raudteejaam • XX sajandi arhitektuur • Kultuurimälestiste riiklik register 

2024. aasta algul avaldas hoone omanik AS Eesti Raudtee soovi jaamahoone seoses raudteetöödega  lammutada.SÜVENEV DEPRESSIOON TABIVERES: „Kõike lammutatakse ära! Mitte midagi uut siia ei ehitata!“; Õhtuleht, 20.01.2024 
27. augustil 2024 pani Eesti Raudtee Tabivere jaamahoone osta.ee platvormil enampakkumisele alghinnaga 10 senti lootes, et keegi selle teisaldab. Tähtajaks, 10. septembriks laekus üks pakkumine, mille tegi eraisik, kelle nime pole siiani avaldatud.

Ajalooline jaamahoone lammutati aprillis 2025. aastal.

 Õnnetused 
1932. aastal toimus liiklusõnnetus Tabivere raudteeülesõidul, kus hukkus kaks ja vigastada sai mitu inimest.Jaan Peetsalu. Vanu raamatuid lugedes, aegu meenutades. / Vallaleht Oktoober, 2004Ülo Pärn. Politsei Jõgevamaal nüüd ja varem. Lk 124

Viited

Välislingid

 FOTO: D1 diiselrong Tabivere jaamas; Baltic Trains Picture Gallery
 TABIVERE; Eesti Raudteeajaloo Selts
 Infot jaama kohta; fotod (vene keeles)

Kategooria:Eesti raudteejaamad
Kategooria:Tartu vald
Kategooria:Balti raudtee